ایران‌دا آیلاردیر داوام ائد‌ن گؤستریلر زامانی بیر گۆونلیک گؤره‌ولیسینی یارالاماق‌ و دؤولت بیناسینی یاندیرماق‌دان محکوم ائدیلن بیر نفرین داها اعدام جزاسی اونایلاندی.
ایران یارغی ارکینه باغلی میزان خبر آژانسی، ۱۹ یاشنداکی محمد بورغنی حاقیندا وئریله‌ن اعدام حؤکمونون یوکسک محکمه طرفین‌دن تصدیقلندیگینی آچیقلادی.
خبرده باشکند تهران‌دا گئچیریله‌ن گؤستریلر زامانی حبس ائدیله‌ن بوروغنی "اؤلدورمک مقصدی ایله بیر امنیت منسوبونا سالدیراراق یارالانماسینا سبب اولماق"، " عمومی آساییشی پوزماق"، "قورخو و گوونسیزلیق یایماق" و "دؤولت بیناسینی یان‌دیرماق" ادعالاریندان سوچلو گؤروله‌رک "مجاربه" سوچلاماسی ۲۹ اکتبردا اینقیلاب محکمه‌سینده اعدام جزاسینا محکوم ائدیلدیگی بیلدیریلدی.
داها سونرا بروغنینین جزاسی یوکسک محکمه طرفین‌دن اونایلاندیغی و یئنی بیر قرار قبول ائدیلمه‌دیگی بیلدیریلدی.
اولوسلارآراسی عفو هؤرگوتو بروغنی حاقیندا وئریلن اعدان جزاسینین یوکسک محکمه طرفیندن اونایلانماسینی قینادی.
دیگر طرف‌دن، ایران‌داکی گؤستریلر زامانی بیر گۆونلیک گؤره‌ولی‌سینین اؤلدورولدویو حادثه ایله باغلی ۳ نفر حاقیندا وئریلن اعدام حؤکمو تمیز مرحله‌سینده لغو ائدیلدی.
یوکسک محکمه‌نین خالقلا ایلیشکیلر مودورو امیر هاشمی، توییتر حسابین‌دان پایلاشدیغی مئساژداف کرج شهرین‌ده گؤستریلر زامانی بیر گۆونلیک گؤره‌ولیسینین اؤلدورولمه‌سی ایله باغلی یارغیلانان ۱۶ متهمین یارغیتایا ائتدیگی تمیز مراجعتینین نتیجه‌سینی آچیقلادی.
هاشمی، دکتر حمید قره‌حسن‌لو ایله حسین محمدی و رضا آریان حاقیندا اینقیلاب محکمه‌سینده چیخاریلان اعدام حؤکملرینین "سوروشدورماداکی اکسیکلیکلر" ندنی ایله یوکسک محکمه طرفین‌دن لغو ائدیلدیگینی بیلدیردی.
باشکند تهران‌دا ۱۳ دسامبردا "اخلاق پلیسی" اولاراق بیلینن ارشاد مامورلاری طرفیندن "باش اؤرتوسو قانونلارینا عمل ائتمه‌دیگی" سببی ایله گؤزآلتینا آلیندیقدان سونرا وضغیتی پیسله‌شه‌رک خسته‌خانایا آپاریلان ۲۲ یاشلی بیر قادینین  ۱۶ سپتامبردا اؤلمه‌سی، حکومت علیه‌ینه اعتراضلارا یول آچمیشدی.
اؤلکه‌ده رژیم قارشیدی گؤستریلرده یوزلرجه اینسان حیاتینی ایتیردی، ۱۰ مین‌دن چوخ اینسان گؤز آلتینا آلیندی.
اؤلکه‌ده ۱۱۰ گوندور داوام گؤستریلر ایله باغلی ایندیه دک ان آز ۱۱ نفر اعدام جزاسینا محکوم ائدیلدی، اونلاردان ۲سی اعدام ائدیلدی.
